

**Disciplinas específicas**

**Área de Educación física**

A área de Educación física ten como finalidade principal a competencia motriz dos alumnos e das alumnas, entendida como un conxunto de coñecementos, procedementos, actitudes e sentimentos que interveñen nas múltiples interaccións que realiza un individuo no seu medio e cos demais e que permite que o alumnado supere os diferentes problemas motrices propostos tanto nas sesión de Educación física como na súa vida cotiá; sempre de forma coherente e en concordancia ao nivel de desenvolvemento psicomotor, prestando especial sensibilidade á atención a diversidade nas aulas, utilizando estratexias inclusivas e sempre buscando a integración dos coñecementos, os procedementos, as actitudes e os sentimentos vinculados á conduta motora fundamentalmente. A competencia motriz, que non está recollida como unha das competencias clave, é fundamental para o desenvolvemento destas, especialmente as Competencias Social e Cívica, Aprender a Aprender, Sentido de Iniciativa e Espírito Emprendedor, Conciencia e Expresións Culturais e Matemática e Científico Tecnolóxica e, en menor medida, a Competencia en Comunicación Lingüística e a Competencia Dixital.

Na educación primaria, o alumnado explorará o seu potencial motor á vez que desenvolve todas as súas capacidades motrices. Isto implica mobilizar toda unha serie de habilidades motrices, actitudes e valores en relación co corpo, en diversas situacións de ensino-aprendizaxe, nas que a experiencia individual e colectiva permitan adaptar a conduta motriz a diferentes contornas.

Nesta etapa, as competencias adquiridas deben permitir comprender o seu corpo, as súas posibilidades e desenvolver as habilidades motrices básicas con complexidade crecente a medida que se progresa nos sucesivos cursos. As propias actividades axudarán ademais a desenvolver a relación cos demais, o respecto,a atención especial á igualdade de xénero, entendendo as diferenzas en canto as capacidades psicofísicas entre as nenas e os nenos, os condicionantes dos estereotipos sociais, a colaboración, o traballo en equipo, o xogo limpo, a resolución de conflitos, o recoñecemento do esforzo para lograr metas, a aceptación de regras establecidas e o desenvolvemento da iniciativa individual.

A Educación física ao longo da educación primaria ten no xogo o máis importante recurso como situación de aprendizaxe e ferramenta didáctica polo seu carácter motivador. Debemos destacar os xogos tradicionais galegos que xunto coas danzas e bailes propias de Galicia, supoñen un elemento importante de transmisión do noso patrimonio artístico e cultural ademais de fomentar as relacións interxeracionais.

A proposta curricular de Educación física permitirá organizar as aprendizaxes dos alumnos e as alumnas ao longo do paso polo sistema educativo, tendo en conta o seu nivel madurativo, a lóxica interna das diversas actividades e aqueles elementos que afectan de maneira transversal a todos os bloques como son as capacidades físicas e coordinativas, os valores sociais e individuais e a educación para a saúde.

As propostas didácticas deben incorporar a reflexión e a análise do que acontece e a creación de estratexias para facilitar a transferencia de coñecementos a outras situacións.

O traballo por competencias integra un coñecemento de base conceptual, outro relativo ás destrezas e, por último, un con gran influenza social e cultural, que implica un conxunto de valores e actitudes.

Para facilitar a concreción curricular de Educación física establécense trece criterios de avaliación que se concretizan nos estándares de aprendizaxe avaliables. Estes permitirán definir os resultados da aprendizaxes, e concretarán mediante accións o que alumnado debe saber e saber facer na área de Educación física. Estes estándares están graduados e secuenciados ao longo da etapa e, unha vez finalizada esta, deberán estar todos acadados e consolidados.

Os contidos están distribuídos en seis grandes bloques:

Bloque 1. Contidos comúns.

Bloque 2. O corpo: imaxe e percepción.

Bloque 3. Habilidades motrices.

Bloque 4. Actividades físicas artístico expresivas.

Bloque 5. Actividade física e saúde.

Bloque 6. Os xogos e as actividades deportivas.

Esta agrupación non determina métodos concretos, responde a unha forma de organizar os contidos que deben ser abordados dun xeito enlazado atendendo á configuración cíclica do ensino da área, construíndo uns contidos sobre os outros, como unha estrutura de relacións observables de forma que se facilite a súa comprensión e aplicación en contextos cada vez máis enriquecedores e complexos. Tampouco implica unha organización pechada, pola contra, permitirá organizar de diferentes maneiras os contidos, adoptando a metodoloxía máis axeitada ás características destes e do grupo de alumnos e alumnas.

Os contidos do bloque común, pola súa natureza transversal, traballaranse ao longo do curso en combinación cos contidos do resto dos bloques dado que trata aspectos como: os valores que teñen por referente o corpo, o movemento e á relación coa contorna,a educación viaria, a resolución de conflitos mediante o diálogo e aceptación das regras establecidas, o desenvolvemento da iniciativa individual e de hábitos de esforzo, as actitudes, a confianza, o uso adecuado dos materiais e espazos e a integración das Tecnoloxías da Información e Comunicación.

Como consecuencia de todo o anterior, establécense unha serie de orientacións metodolóxicas para a área que favorecerán un enfoque competencial, así como a consecución, consolidación e integración dos diferentes estándares por parte do alumnado:

A Educación física nesta etapa terá un carácter eminentemente global e lúdico, ata o punto de converter o xogo no contexto ideal para a maioría das aprendizaxes.

A selección dos contidos e as metodoloxías activas e contextualizadas deben asegurar o desenvolvemento das competencias clave ao longo de toda a etapa.

As estruturas de aprendizaxe cooperativo posibilitarán a resolución conxunta das tarefas e dos problemas, e potenciarán a inclusión do alumnado.

O profesorado debe implicarse na elaboración e deseño de diferentes tipos de materiais, adaptados aos distintos niveis e aos diferentes estilos e ritmos de aprendizaxe dos alumnos e alumnas, co obxecto de atender á diversidade na aula e personalizar os procesos de construción das aprendizaxes. Débese potenciar o uso dunha variedade de materiais e recursos, considerando especialmente a integración das Tecnoloxías da Información e a Comunicación.

Favoreceranse metodoloxías que teñan a súa base no descubrimento guiado, a resolución de problemas, o traballo por retos ou a cooperación.

Deberá buscarse a implicación das familias como un factor clave para facer dos nosos alumnos e alumnas suxeitos activos na xestión da súa saúde e na adquisición de hábitos de vida saudable.

Finalmente, é necesaria unha axeitada coordinación entre o persoal docente sobre as estratexias metodolóxicas e didácticas que se utilicen. Os equipos educativos deben formular con criterios consensuados unha reflexión común e compartida sobre a eficacia das diferentes propostas metodolóxicas.

| ÁREA | EDUCACIÓN FÍSICA | | CURSO | TERCEIRO |
| --- | --- | --- | --- | --- |
| Obxectivos | Contidos | Criterios de avaliación | Estándares de aprendizaxe | Competencias clave |
| BLOQUE1. CONTIDOS COMÚNS EN EDUCACIÓN FÍSICA | | | | |
| * a * c * d * k * m | * B1.1. Valoración e aceptación da propia realidade corporal e a dos e das demais. * B1.2. Aceptación e respecto cara ás normas, regras, estratexias e persoas que participan no xogo. Elaboración e cumprimento dun código de xogo limpo. * B1.3. Confianza nas propias capacidades para desenvolver actitudes apropiadas e afrontar as dificultades propias da práctica da actividade física. | * B1.1. Opinar tanto desde a perspectiva de participante como de espectador ou espectadora, ante as posibles situacións conflitivas xurdidas, participando en debates, e aceptando as opinións dos e das demais. | * EFB1.1.1. Investiga, reflexiona e debate de forma guiada sobre distintos aspectos da moda e a imaxe corporal dos modelos publicitarios. | * CSC * CAA * CSIEE * CD |
| * EFB1.1.2. Explica aos seus compañeiros e ás súas compañeiras as características dun xogo practicado na clase. | * CCL * CAA * CSC * CSIEE |
| * EFB1.1.3. Mostra boa disposición para solucionar os conflitos de xeito razoable. | * CSC * CAA * CSIEE |
| * EFB1.1.4. Recoñece as condutas inapropiadas que se producen na práctica deportiva. | * CSC * CAA * CSIEE |
| * i | * B1.4. Utilización de medios tecnolóxicos no proceso de aprendizaxe para obter información, relacionada coa área. * B1.5. Integración nas tecnoloxías da información e a comunicación no proceso de aprendizaxe. | * B1.2. Buscar e presentar información e compartila, utilizando fontes de información determinadas e facendo uso das tecnoloxías da información e a comunicación como recurso de apoio á área. | * EFB1.2.1. Utiliza as novas tecnoloxías para localizar a información que se lle solicita. | * CD * CAA * CSIEE |
| * EFB1.2.2. Presenta os seus traballos atendendo as pautas proporcionadas, con orde, estrutura e limpeza. | * CCL * CD * CAA, |
| * EFB1.2.3. Expón as súas ideas expresándose de forma correcta en diferentes situacións e respecta as opinións dos e das demais. | * CCL * CSC * CD |
| * a * k * l * n | * B1.6. Implicación activa en actividades motrices diversas, recoñecendo e aceptando as diferenzas individuais no nivel de habilidade. * B1.7. Uso correcto de materiais e espazos na práctica da Educación física. * B1.8. O coidado do corpo e a consolidación de hábitos de hixiene corporal. * B1.9. Adopción de condutas seguras ao actuar como peóns ou peoas nas saídas polo contorno do colexio. | * B1.3. Demostrar un comportamento persoal e social responsable, respectándose a un mesmo e aos outros e outras nas actividades físicas e nos xogos, aceptando as normas e regras establecidas e actuando con interese e iniciativa individual e traballo en equipo. | * EFB1.3.1. Demostra certa autonomía resolvendo problemas motores. | * CSIEE * CAA * CCEC * CSC |
| * EFB1.3.2. Coñece e respecta a normas de educación viaria en contornos habituais e non habituais. | * CSC * CAA |
| * EFB1.3.3. Participa na recollida e organización de material utilizado nas clases. | * CSC |
| * EFB1.3.4. Acepta formar parte do grupo que lle corresponda e o resultado das competicións con deportividade. | * CSC, CAA |
| * EFB1.3.5. Incorpora nas súas rutinas o coidado e hixiene do corpo. | * CSC, CSIEE, CAA |
| BLOQUE 2. O CORPO: IMAXE E PERCEPCIÓN | | | | |
| * b * k * m | * B2.1. Valoración e aceptación da propia realidade corporal e a dos e das demais mostrando una actitude crítica cara ao modelo estético-corporal socialmente vixente. * B2.2. Seguridade, confianza nun mesmo ou nunha mesma e nos demais. * B2.3. Autonomía persoal: autestima, expectativas realistas de éxito. | * B2.1. Aceptar e respectar a propia realidade corporal e a dos e das demais. | * EFB2.1.1. Respecta a diversidade de realidades corporais e de niveis de competencia motriz entre os nenos e nenas da clase. | * CSC * CAA |
| * b * k | * B2.4. Descubrimento dos elementos orgánico-funcionais relacionados co movemento: circulación, respiración, locomoción (principais músculos e articulacións). * B2.5. Control do ritmo respiratorio en diferentes actividades. Toma de conciencia e inicio do control dos diferentes tipos de respiración. * B2.6. Equilibrio estático e dinámico sobre superficies estables e inestables e alturas variables. * B2.7. Organización espacial (organización dos elementos no espazo, apreciación de distancias, traxectorias, orientación, lonxitude). Organización temporal (duración, sucesión, ritmo). Organización espazo-temporal velocidade, previsión do movemento). * B2.8. Consolidación da lateralidade e a súa proxección no espazo, con recoñecemento da esquerda e dereita dos e das demais. | * B2.2. Coñecer a estrutura e funcionamento do corpo para adaptar o movemento ás circunstancias e condicións de cada situación, sendo capaz de representar mentalmente o seu corpo na organización das accións motrices. | * EFB2.2.1. Recoñece os dous tipos de respiración. | * CAA * CSC |
| * EFB2.2.2. Mantense en equilibrio sobre distintas bases de sustentación en diferentes posturas e posicións, durante un tempo determinado. | * CSC * CAA |
| * EFB2.2.3. Coñece os músculos e articulacións principais que participan en movementos segmentarios básicos e no control postural. | * CMCCT * CAA * CSC |
| * EFB2.2.4. Colócase á esquerda-dereita de diferentes obxectos, persoas e espazos en movemento. | * CAA * CSC * CSIEE |
| * EFB2.2.5. Reacciona ante combinacións de estímulos visuais, auditivos e táctiles, dando respostas motrices axeitadas no tempo e no espazo. | * CAA * CSC * CSIEE |
| BLOQUE 3. HABILIDADES MOTRICES | | | | |
| * b * j * k | * B3.1. Formas e posibilidades do movemento. Axuste e consolidación dos elementos fundamentais na execución das habilidades motrices básicas. * B3.2. Utilización eficaz e económica das habilidades motrices básicas en medios e situacións estables e coñecidas. * B3.3. Inicio na adaptación das habilidades básicas a situacións non habituais e contornos descoñecidos ou con incerteza, incidindo nos mecanismos de decisión. * B3.4. Mellora das capacidades físicas básicas de forma global e orientada á execución das habilidades motrices. * B3.5. Disposición favorable a participar en actividades físicas diversas aceptando a existencia de diferenzas no nivel de habilidade. | * B3.1. Resolver situacións motrices con diversidade de estímulos e condicionantes espazo-temporais, seleccionando e combinando as habilidades motrices básicas e adaptándoas ás condicións establecidas de forma eficaz. | * EFB3.1.1. Realiza desprazamentos en diferentes tipos de contornos intentando non perder o equilibrio nin a continuidade, e intentando axustar a súa realización aos parámetros espazo-temporais. | * CSC * CCEC * CAA |
| * EFB3.1.2. Realiza a habilidade motriz básica do salto en diferentes tipos de contornos intentando non perder o equilibrio e a continuidade, e intentando axustar a súa realización aos parámetros espazo-temporais. | * CSC * CCEE * CAA |
| * EFB3.1.3. Realiza as habilidades motrices básicas de manipulación de obxectos (lanzamento, recepción) en diferentes tipos de contornos intentando aplicar os xestos axeitados e utilizando os segmentos dominantes. | * CSC * CCEE * CAA |
| * EFB3.1.4. Realiza as habilidades motrices de xiro en diferentes tipos de contornos intentando non perder o equilibrio e a continuidade, e intentando axustar a súa realización aos parámetros espazo-temporais. | * CSC * CCEE * CAA |
| * EFB3.1.5. Mantén o equilibrio en diferentes posicións e superficies. | * CSC * CAA * CSIEE |
| * EFB3.1.6. Realiza actividades físicas e xogos propostos no medio natural ou en contornos non habituais. | * CSC * CAA |
| BLOQUE 4. ACTIVIDADES FÍSICAS ARTÍSTICO EXPRESIVAS | | | | |
| * b * d * j * k * m * o | * B4.1. O corpo e o movemento como instrumentos de expresión e comunicación. * B4.2. Coñecemento e práctica de diversas manifestacións expresivas adaptadas ao ámbito escolar: mimo, dramatización, baile, expresión corporal. * B4.3. Adecuación do movemento a estruturas espazo-temporais e execución de bailes e coreografías simples utilizando como base o folclore galego e outros bailes do mundo. * B4.4. Expresión de emocións e sentimentos a través do corpo, o xesto e o movemento. * B4.5. Desinhibición e espontaneidade na práctica de danzas ou bailes, con independencia do nivel de habilidade mostrado. B4.6. Recreación de personaxes reais e ficticios e os seus contextos dramáticos. | * B4.1. Utilizar os recursos expresivos do corpo e o movemento, de forma estética e creativa, comunicando sensacións, emocións e ideas. | * EFB4.1.1. Representa personaxes, situacións, sentimentos, utilizando os recursos expresivos do corpo, individualmente, en parellas ou en grupos. | * CCEC * CSC * CAA |
| * EFB4.1.2. Realiza movementos a partir de estímulos rítmicos ou musicais, individualmente e en parellas. | * CCEC * CSC * CAA |
| * EFB4.1.3. Coñece e practica bailes e danzas sinxelas representativas da cultura galega e doutras culturas, seguindo unha coreografía básica. | * CCEC * CAA * CSC * CSIEE |
| * EFB4.1.4. Leva a cabo manifestacións artísticas sinxelas en interacción cos compañeiros e compañeiras. | * CCEC * CSC * CAA |
| * b * d * j * k | * B4.7. Desenvolvemento das habilidades motrices básicas, participando en actividades artístico-expresivas. * B4.8. Recoñecer e valorar a posibilidade de cambiar as montaxes ou coreografías de actividades artístico-expresivas (espazos, materiais, tempos...) para adaptalas ás necesidades do grupo. | * B4.2. Relacionar os conceptos específicos de Educación física e os introducidos noutras áreas coa práctica de actividades artístico-expresivas. | * EFB4.2.1. Comeza a recoñecer algunha capacidade física básica implicada nas actividades artísticas. | * CMCCT * CSC * CAA |
| * EFB4.2.2. Coñece a importancia do desenvolvemento das capacidades físicas para a mellora das habilidades motrices implicadas nas actividades artístico-expresivas. | * CMCCT * CAA * CSC |
| BLOQUE 5. ACTIVIDADE FÍSICA E SAÚDE | | | | |
| * a * b * k | * B5.1. Consolidación de hábitos de hixiene corporal e adquisición de hábitos posturais e alimentarios saudables relacionados coa actividade física. * B5.2. Recoñecemento dos beneficios da actividade física na saúde integral da persoa. * B5.3. Práctica segura da actividade física recoñecendo a importancia do quecemento, a dosificación do esforzo, a volta á calma e a relaxación. | * B5.1. Recoñecer os efectos do exercicio físico, a hixiene, a alimentación e os hábitos posturais sobre a saúde e o benestar, manifestando unha actitude responsable cara a un mesmo ou mesma. | * EFB5.1.1. Mellora das capacidades físicas. | * CSIEE * CAA |
| * EFB5.1.2. Busca, de maneira guiada, información para comprender a importancia duns hábitos de alimentación correctos para a saúde. | * CSC * CSIE * CAA * CMCCT |
| * EFB5.1.3. Coñece os efectos beneficiosos do exercicio físico para a saúde. | * CSC * CAA * CSIEE |
| * EFB5.1.4. Adopta hábitos posturais axeitados. | * CSC * CAA * CCL * CSIEE * CMCCT |
| * EFB5.1.5. Realiza os quecementos de forma autónoma. | * CSC * CAA * CSIEE |
| * k | * B5.4. Mellora da condición física orientada á saúde en función do desenvolvemento psicobiolóxico. | * B5.2. Mellorar o nivel das súas capacidades físicas, regulando e dosificando a intensidade e duración do esforzo, tendo en conta as súas posibilidades e a súa relación coa saúde. | * EFB5.2.1. Mellora o seu nivel de partida das capacidades físicas orientadas á saúde. | * CAA * CSC |
| * EFB5.2.2. Identifica a frecuencia cardíaca en repouso e realizando actividade física. | * CAA * CMCCT * CSC |
| * EFB5.2.3. Percibe diferentes niveis de intensidade e esforzo na estrutura da clase de Educación física. | * CAA * CSIEE * CSC |
| * k | * B5.5. Adopción das medidas básicas de seguridade na execución das actividades físicas e no uso de materiais e espazos. * B5.6 Actitude favorable cara á actividade física con relación á saúde, manifestando comportamentos responsables, respectuosos e seguros cara a un mesmo e as demais persoas. | * B5.3. Identificar e interiorizar a importancia da prevención, a recuperación e as medidas de seguridade na realización da práctica da actividade física. | * EFB5.3.1. Ten en conta a seguridade na práctica da actividade física, realizando un quecemento guiado. | * CAA * CSC |
| BLOQUE 6. OS XOGOS E ACTIVIDADES DEPORTIVAS | | | | |
| * a * b * k * m | * B6.1. Descubrimento e aplicación das estratexias básicas de xogo relacionadas coa cooperación, a oposición e a cooperación-oposición. * B6.2. Respecto cara ás persoas que participan no xogo e rexeitamento cara aos comportamentos antisociais. * B6.3. Comprensión, aceptación e cumprimento das normas de xogo. | * B6.1. Resolver retos tácticos elementais propios do xogo e de actividades físicas, con ou sen oposición, aplicando principios e regras para resolver as situacións motrices, actuando de forma individual, coordinada e cooperativa e desempeñando as diferentes funcións implícitas en xogos e actividades | * EFB6.1.1. Iníciase no uso dos recursos adecuados para resolver situacións básicas de táctica individual e colectiva en situacións motrices habituais. | * CSC * CAA |
| * EFB6.1.2. Utiliza as habilidades motrices básicas en distintos xogos e actividades físicas. | * CAA * CSIEE * CSC |
| * d * k * m * o | * B6.4. O xogo e o deporte como elementos da realidade social. Coñecemento e práctica de xogos tradicionais de Galicia. * B6.5. Achegamento ao xogo doutras comunidades e países dos seus compañeiros e compañeiras da clase. | * B6.2. Coñecer a diversidade de actividades físicas, lúdicas e deportivas, en especial as de Galicia. | * EFB6.2.1. Recoñece as diferenzas e características básicas dos xogos populares, deportes colectivos, deportes individuais e actividades na natureza. | * CCEE * CAA * CSC |
| * EFB6.2.2. Recoñece xogos e deportes tradicionais de Galicia. | * CCEC * CAA * CSC |
| * EFB6.2.3. Realiza distintos xogos e deportes tradicionais de Galicia seguindo as regras básicas. | * CSC * CAA |
| * a * b * k | * B6.6. Aplicación das habilidades básicas en situacións de xogo. * B6.7 Participación en xogos de diferente tipoloxía e iniciación á práctica de actividades deportivas a través de xogos predeportivos e o deporte adaptado. | * B6.3 Relacionar os conceptos específicos de Educación física e os introducidos noutras áreas coa práctica de actividades físico-deportivas. | * EFB6.3.1. Comeza a recoñecer algunha capacidade física básica implicada nos xogos e actividades deportivas. | * CSC * CAA |
| * EFB6.3.2. Distingue en xogos e deportes individuais e colectivos estratexias de cooperación e de oposición. | * CAA * CSC |
| * k * l * n * o | * B6.8. Iniciación á orientación deportiva mediante propostas lúdicas (ximnasio, patio, parque). * B6.9. Práctica e gozo de actividades motrices lúdicas relacionadas coa natureza (xogos de campo, de exploración, de aventura, marcha, escalada...). * B6.10. Coñecemento e coidado da contorno natural. | * B6.4. Manifestar respecto cara ao contorno e o medio natural nos xogos e actividades ao aire libre, identificando e realizando accións concretas dirixidas á súa preservación. | * EFB6.4.1. Faise responsable da eliminación dos residuos que se xeran nas actividades no medio natural. | * CSC * CAA |
| * EFB6.4.2. Utiliza os espazos naturais, respectando a flora e a fauna do lugar. | * CSC * CAA |